
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3186 

27 Νοεμβρίου 2014 


ΑΠΟΦΑΣΕΙ Σ 

Αριθμ. Μ8414.2/09/2014 

Έγκρίιση Κανονισμού διεξαγωγής υπηρεσίας του 
Πλοηγικού Σταθμού Ηρακλείου. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α' 43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/55» (Α' 44) όπως ισχύει. 

3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057 (ΦΕΚ 54Α/14-03-2012) «Πειθαρχικό Δίκαιο 
Δημοσίων Πολιτικών Διοικητικών Υπαλλήλων και Υπαλ¬ 
λήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β'336/1993) 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (Α' 161). 

9. Του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α' 141), 
όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

11. Την αριθ. πρωτ. Μ 8414.4/3/2014/02-07-2014 απόφα¬ 
ση ΥΝΑ/ΓΓΛΠΝΕ&ΝΕ/Π.Υ. Ιο «Συγκρότηση Συμβουλίου 
Πλοηγικής Υπηρεσίας (ΣΠΥ)». (τ. ΥΟΔΔ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Ηρακλείου, όπως τροποποιήθηκε 
από την Υπηρεσία. 


13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Ηρακλείου για την 
εύρυθμη λειτουργία του. 

14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού. 

Εγκρίνουμε τον Κανονισμό διεξαγωγής υπηρεσίας του 
Πλοηγικού Σταθμού Ηρακλείου. 

ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΑΣ ΠΛΟΗΓΙΚΟΥ 
ΣΤΑΘΜΟΥ ΗΡΑΚΛΕΙΟΥ 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Ορισμοί Συντμήσεων 

Οι πιο κάτω αναφερόμενοι όροι, εκφράσεις και συ¬ 
ντμήσεις έχουν την αντίστοιχα καθοριζόμενη έννοια: 

α) Υ.Ν.Α.: Υπουργείο Ναυτιλίας και Αιγαίου. 

β) Κ.Λ.Η.: Κεντρικό Λιμεναρχείο Ηρακλείου ή Κεντρικός 
Λιμενάρχης Ηρακλείου. 

γ) Π.Σ.Η.: Πλοηγικός Σταθμός Ηρακλείου. 

δ) Α.Τ.Π.Υ.: Αυτοτελές Τμήμα Πλοηγικής Υπηρεσίας. 

ε) Δ.Π.: Διεύθυνση Προσωπικού. 

Αρθρο 2 

Σκοπός 

Ο Παρών Κανονισμός καθορίζει την ιεραρχία, τα κα¬ 
θήκοντα του Π.Σ.Η., τον τρόπο διεξαγωγής της υπηρε¬ 
σίας αυτού, καθώς και τις προβλεπόμενες πειθαρχικές 
κυρώσεις. 

Άρθρο 3 

Διοίκηση 

1. Ο Π.Σ.Η. υπάγεται διοικητικά στις άμεσες διαταγές 
του Κ.Λ.Η. 

2. Διοικητής του Σταθμού είναι ο εκάστοτε Υπολιμε- 
νάρχης του Κ.Λ.Η. Υποδιοικητής ο αρχαιότερος πλοηγός 
του Π.Σ.Η. αμφότεροι τελούν υπό τις διαταγές του Κ.Λ.Η. 

3. Με διαταγές του Κ.Λ.Η. μπορούν να ρυθμίζονται 
συμπληρωματικά και μέσα στα αναγραφόμενα από τον 
παρόντα Κανονισμό γενικά πλαίσια, ειδικότερα καθή¬ 
κοντα του προσωπικού και λοιπές λεπτομέρειες που 
αφορούν τη διεξαγωγή της υπηρεσίας του Π.Σ.Η. περί 
των οποίων δεν προβλέπει ρητά ο παρών Κανονισμός. 

Αρθρο 4 
Προσωπικό 

1. Το προσωπικό του Π.Σ.Η. αποτελείται από τους: 

α) Πλοηγούς. 

β) Κυβερνήτες Πλοηγίδων. 

γ) Μηχανοδηγούς Πλοηγίδων. 

δ) Ναύτες Πλοηγίδων. 

2. Η πιο πάνω σειρά προσδιορίζει και την κατάσταση 
του Προσωπικού του Π.Σ.Η. κατά ιεραρχική τάξη. 

3. Οι Πλοηγοί αποτελούν το ανώτερο προσωπικό και 
οι υπόλοιποι το κατώτερο προσωπικό του Π.Σ.Η. 

ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ 
Αρθρο 5 

Υπηρεσία Φυλακών 

1. Η υπηρεσία του Π.Σ.Η. είναι συνεχής όλο το 24ωρο 
και όλες τις ημέρες του χρόνου συμπεριλαμβανομένων 
των Κυριακών και αργιών και γίνονται σε οκτάωρες ή 
24ωρες φυλακές με συνεχές ή διακεκομμένο ωράριο 
ανάλογα με τις ανάγκες του λιμανιού και του αριθμού 
του προσωπικού του Π.Σ.Η. 

2. Κατά τις νυκτερινές ώρες η υποχρέωση παραμονής 
του προσωπικού στο λιμάνι τελειώνει μετά τον κατά¬ 
πλου ή απόπλου του τελευταίου υπόχρεου σε πλοήγηση 
πλοίου. 

3. Η πλοήγηση των πλοίων, κατ’ αρχή γίνεται από την 
ανατολή μέχρι τη δύση του ηλίου. 

4. Επίσης η πλοήγηση κατά τη νύκτα μπορεί να γίνεται 
με έγκριση του Κ.Λ.Η. μετά από εισήγηση του Πλοηγού 
φυλακής ανάλογα με τις ανάγκες των πλοίων και εφό¬ 
σον οι καιρικές συνθήκες και οι ευκολίες του λιμανιού 
επιτρέπουν την ασφαλή και ακίνδυνη πλοήγηση. 

5. Σε κάθε φυλακή συμμετέχει ένας (1) Πλοηγός και 
κατώτερο προσωπικό σύμφωνα με αυτά που ορίζει ο 
Κ.Λ.Η ή ο Διοικητής 

6. Οι φυλακές του ανώτερου και κατώτερου προσω¬ 
πικού καταρτίζονται από τον αρχαιότερο Πλοηγό για 
κάθε μήνα και εγκρίνονται από τον Διοικητή. 

7. Οι πίνακες των φυλακών αναρτούνται σε εμφανές 
σημείο του Π.Σ.Η. 

8. Η σύνθεση των φυλακών μπορεί να τροποποιηθεί 
εφόσον παρίσταται ανάγκη μετά από έγκριση του Δι¬ 
οικητή του Σταθμού. 

9. Εφόσον, στον Π.Σ.Η. υπηρετούν λιγότεροι από τέσ¬ 
σερις (4) Πλοηγοί ο αρχαιότερος Πλοηγός συμμετέχει 
στις φυλακές τηρουμένων των κανόνων περί ιεραρχίας. 

10. Κατά τον καταρτισμό των φυλακών λαμβάνεται 
πρόνοια ώστε στους συμμετέχοντες σ’ αυτές να εξα¬ 
σφαλίζεται μία ημέρα ανάπαυσης κάθε εβδομάδα εφό¬ 
σον οι φυλακές εκτελούνται σε καθημερινή βάση δωρης 
διάρκειας. 

11. Το ελάχιστο πλήρωμα για την κίνηση των πλωτών 
μέσων του Σταθμού καθορίζεται από τον Κ.Λ.Η. ή τον 
Διοικητή ανάλογα με τις ανάγκες του Σταθμού σε συν¬ 
δυασμό με τη δύναμη του προσωπικού, επιτρεπόμενης 
της κίνησης, σε περίπτωση ανάγκης και με μόνο τον 
Κυβερνήτη ως πλήρωμα εφόσον τα χειριστήρια της 
μηχανής βρίσκονται στον χώρο πηδαλιουχίας. 

12. Το κατώτερο πλήρωμα των Πλοηγικών Σταθμών 
εκπαιδεύεται κατάλληλα με φροντίδα του αρχαιότερου 
Πλοηγού ανεξάρτητα από ειδικότητα, σε θέματα διακυ¬ 


βέρνησης των πλωτών μέσων καθώς και στον έλεγχο 
καλής λειτουργίας και συνήθους συντήρησης των μη¬ 
χανών σύμφωνα με τις σχετικές οδηγίες που περιλαμ¬ 
βάνονται στα σχετικά εγχειρίδια κατασκευαστών, ώστε 
σε περίπτωση ανάγκης να μπορούν να τους ανατίθενται 
και καθήκοντα οποιοσδήποτε άλλης ειδικότητας. 

Αρθρο 6 

Πρόσληψη ρυμουλκών κατά τις πλοηγήσεις 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε διατάξεις του Γενι¬ 
κού και τους Ειδικούς Κανονισμούς Λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ 
(2.500 οχ). 

3. Επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ (2.500 
οχ), εφόσον ζητηθεί από τον Πλοίαρχο ή τον πράκτορα 
του πλοίου. 

4. Επιτρέπεται η χρησιμοποίηση άνω του ενός (01) 
ρυμουλκών εφόσον ζητηθεί αυτό από τον Πλοίαρχο ή 
τον Πράκτορα του πλοηγούμενου πλοίου. Προς τούτο 
ο Πλοίαρχος συμπληρώνει ιδιοχείρως και υπογράφει 
στις δηλώσεις Πλοιάρχου κατάπλου και απόπλου, υφι¬ 
στάμενη ένδειξη περί του αριθμού των ρυμουλκών, η 
οποία και επιβεβαιώνει το αίτημα του. Η δήλωση αυτή 
παραδίδεται από τον Πλοηγό στην υπηρεσία του Π.Σ.Η. 
και τον απαλλάσσει της ευθύνης. 

5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλικτικές ικανότητες του πλοίου, την 
κατάσταση φόρτωσης του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό Πλοήγηση πλοίου 
αρνηθεί τη χρησιμοποίηση περισσοτέρων από ένα 
(01) ρυμουλκών παρά την προς τούτο δικαιολογημένη 
ανάγκη και από την άρνηση αυτή ανακύπτει κίνδυνος 
πρόκλησης ζημιών στο υπό πλοήγηση πλοίο ή σε άλλα 
πλοία ή στις λιμενικές εγκαταστάσεις, ο Πλοηγός οφεί¬ 
λει πριν την πλοήγηση να αναφερθεί στον προϊστάμενο 
του και στη λιμενική αρχή για λήψη οδηγιών με τις 
οποίες πρέπει να συμμορφώνεται. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 7 
Πλωτά μέσα 

1. Οι πλοηγίδες και γενικά τα βοηθητικά σκάφη του 
Π.Σ.Η. πρέπει να είναι εξωτερικά χρωματισμένα με μαύρο 
χρώμα με λευκή ζώνη, πλάτους 10 εκ. του μέτρου, το άνω 
όριο της οποίας βρίσκεται 15 εκ. του μέτρου κάτω του 
άνω χείλους του περιτοναίου. Οι υπερκατασκευές πρέπει 
να είναι χρωματισμένες με χρώμα λευκό και στις πλευ¬ 
ρές να αναγράφεται με μαύρο χρώμα η λέξη «ΡΙΙΟΤ». 

2. Οι πλοηγίδες όταν βρίσκονται σε κίνηση, φέρουν 
στην πρύμνη την εθνική σημαία και επί του ιστού ή 
του επιστηλιδίου στην πλώρη το σήμα της Πλοηγικής 
Υπηρεσίας. 

3. Κατά τη διάρκεια της νύκτας οι Πλοηγίδες φέρουν 
τα προβλεπόμενα από τον Διεθνή Κανονισμό προς απο¬ 
φυγή σύγκρουσης πλοίων φώτα. 

4. Όλα τα πλωτά μέσα του Π.Σ.Η. πρέπει να είναι εφο¬ 
διασμένα με τα απαραίτητα σωστικά και πυροσβεστικά 
μέσα σύμφωνα με τις ισχύουσες κάθε φορά διατάξεις. 

5. Τα πλωτά μέσα ασφαλίζονται στο πλέον ασφαλές 
και πρόσφορο σημείο του λιμανιού και φυλάσσονται με 
ευθύνη του Κυβερνήτη Φυλακής. 

6. Τα πλωτά μέσα των Πλοηγικών Σταθμών επιθε¬ 
ωρούνται τουλάχιστον μία φορά τον χρόνο από Επι¬ 
τροπή που συγκροτείται από τον Κ.Λ.Η. και στην οποία 
συμμετέχει ο αρχαιότερος Πλοηγός, ένας αξιωματικός 
Λ.Σ. και ένας Μηχανικός Ε.Ν. ή Μηχανολόγος - Μηχανι¬ 
κός. Μετά από κάθε επιθεώρηση συντάσσεται σχετικό 
πρακτικό για κάθε πλωτό, στο οποίο αναγράφονται και 
τυχόν απαραίτητες εργασίες ή επισκευές που πρέπει 
να γίνουν, το οποίο υποβάλλεται στο Αυτοτελές Τμήμα 
Πλοηγικής Υπηρεσίας του ΥΝΑ. 

Άρθρο 8 

Προμήθεια και ανάθεση εργασιών 

1. Οι απαραίτητες για την ασφαλή και απρόσκοπτη 
λειτουργία του ΠΣΗ και των πλωτών μέσων αυτού, προ¬ 
μήθειες υλικών, συσκευών ανταλλακτικών, καυσίμων, 
λιπαντικών κ.λπ. καθώς και η ανάθεση κάθε φύσεως 
εργασιών γίνονται σύμφωνα με τις ισχύουσες κάθε 
φορά διατάξεις περί προμηθειών δημοσίου και δημοσίου 
λογιστικού, από την οριζόμενη με Η.Δ. του Κ.Λ.Η. τρι¬ 
μελή επιτροπή προμηθειών Π.Σ. Ηρακλείου στην οποία 
συμμετέχει και Αξιωματικός του Λιμεναρχείου. 

2. Η αίτηση για την έγκριση της απαραίτητης πίστω¬ 
σης για ενέργεια προμήθειας ή για ανάθεση - εκτέ¬ 
λεση εργασίας συντάσσεται έγκαιρα από τον Πλοηγό 
Φυλακής του ΠΣΗ, είναι αιτιολογημένη, συνοδεύεται 
από πλήρη προϋπολογισμό της δαπάνης καθώς και τα 
απαραίτητα δικαιολογητικά για την έγκριση της από την 
αρμόδια υπηρεσία του ΥΝΑ, στην οποία υποβάλλεται. 

3. Η παραλαβή προμηθειών ή η βεβαίωση εκτέλεσης 
εργασιών γίνεται από Επιτροπή που συγκροτεί ο Κ.Λ.Η 
και αποτελείται από ένα Αξιωματικό ΑΣ, ένα Πλοηγό 
του ΠΣΗ και ένα άτομο από το λοιπό προσωπικό του 
Π.Σ.Η. 

Άρθρο 9 
Τήρηση Βιβλίων 

1. Στον Π.Σ.Η. τηρούνται τα πιο κάτω βιβλία: 

α) Ημερολόγιο κατάπλου και απόπλου πλοίων, στο 
οποίο καταχωρούνται τα συμβάντα στη διάρκεια των 
πλοηγήσεων, διάφορα στοιχεία που είναι αναγκαία στην 
Υπηρεσία του Π.Σ.Η. και έχουν σχέση με τις πλοηγήσεις 
ως και οι προβλεπόμενες από τις διατάξεις του παρόντα 
Κανονισμού προβλεπόμενες εγγραφές. 

β) Βιβλίο κίνησης πλοηγίδων στο οποίο καταχωρού- 
νται στοιχεία που έχουν σχέση με τις κινήσεις τους, 
όπως επίσης και κάθε σχετικό συμβάν που έχει σχέση 
με την κατάστασή τους (ζημιές, συντήρηση, καθαριό¬ 
τητα κ.λπ.). 

γ) Βιβλίο παρουσίας προσωπικού στο οποίο αναφέ- 
ρονται οι ώρες προσέλευσης και αναχώρησης του προ¬ 
σωπικού του Π.Σ.Η. 

δ) Βιβλίο απογραφής στο οποίο καταχωρούνται τα 
πόσης φύσης απογραφόμενα είδη του Π.Σ.Η. 


ε) Βιβλίο υλικών αποθήκευσης που παρακολουθείται 
η κίνηση των αναλωσίμων υλικών που ευρίσκονται στην 
αποθήκη του Π.Σ.Η.. 

στ) Βιβλίο απογραφής και επισκευών πλοηγίδων. 

ζ) Καρτέλες προσωπικού με υπόλοιπα αδειών τα οποία 
θα κρατούνται στη Δ.Π. του Κ.Λ.Η. 

η) Βιβλίο πετρελαίου 

Τα παραπάνω βιβλία θα προσυπογράφονται από τους 
Υπευθύνους των βιβλίων που έχουν ορισθεί με Η.Δ. Κ.Λ.Η. 
και τον Υποδιοικητή και θα θεωρούνται από τον Διοι¬ 
κητή ή άλλο Αξιωματικό που έχει ορισθεί από αυτόν 
σε ημερομηνίες που θα καθορισθούν με διαταγή του. 

2. Δεν αποκλείεται η τήρηση και άλλων, πέραν των 
αναφερομένων στην προηγούμενη παράγραφο, βιβλίων 
και στοιχείων τα οποία θα κρίνονται αναγκαία για την 
καλύτερη παρακολούθηση της διεξαγωγής της υπηρε¬ 
σίας του Π.Σ.Η. Τα βιβλία αυτά θα προκαθορίζονται από 
τον αρχαιότερο Πλοηγό μετά από έγκριση του Κ.Λ.Η. 

3. Η υπηρεσιακή αλληλογραφία του Π. Σταθμού διε¬ 
ξάγεται μέσω του Κ.Λ. Ηρακλείου. 

Μέρος Γ' 

Άρθρο 10 

ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙΚΟΥ ΠΣ 

Γ ενικές υποχρεώσεις προσωπικού 

1. Το προσωπικό του Π.Σ.Η. ανώτερο και κατώτερο 
οφείλει να εκτελεί με προθυμία και επιμέλεια τα προ¬ 
βλεπόμενα από τον παρόντα Κανονισμό καθήκοντα του 
και να υπακούει στις νόμιμες διαταγές που δίδονται σ’ 
αυτό από τους αρμόδιους. 

2. Τα καθοριζόμενα από τον παρόντα Κανονισμό κα¬ 
θήκοντα του προσωπικού του Π.Σ.Η. αναφέρονται εν¬ 
δεικτικά. Ο Πλοηγός Φυλακής μπορεί να αναθέτει σε 
κάθε έναν από το προσωπικό καθήκοντα σχετικά με 
την ειδικότητά του που κρίνονται απαραίτητα για την 
καλύτερη διεξαγωγή της Υπηρεσίας. 

3. Το προσωπικό του Π.Σ.Η. πρέπει να προσέρχεται κα¬ 
νονικά κατά τις ημέρες και ώρες έναρξης της εργασίας 
ή φυλακής και να αποχωρεί μετά το τέλος της εργασίας 
ή της φυλακής. Οι ώρες προσέλευσης και αποχώρησης 
θα βεβαιώνεται με την υπογραφή του κάθε ένα από το 
προσωπικό στο βιβλίο που προβλέπει ο Κανονισμός 
αυτός σύμφωνα με το άρθρο 9 παρ. 1(γ). 

4. Απαγορεύεται η απουσία του προσωπικού από τη 
φυλακή του κατά τις εργάσιμες ώρες χωρίς την άδεια 
του Πλοηγού φυλακής. 

5. Το προσωπικό του Π.Σ.Η. οφείλει να συμμορφώνεται 
με τις διατάξεις του Κανονισμού λιμένα, των ειδικών 
Κανονισμών και των διαταγών της Λιμενικής Αρχής. 

6. Κάθε ένας από το προσωπικό του Π.Σ.Η. οφείλει να 
συμπεριφέρεται με ευγένεια σε κάθε άμεσα ή έμμεσα 
σχετιζόμενο με την πλοήγηση πλοίων ή με οποιονδή- 
ποτε συναλλασσόμενο με την Υπηρεσία. Αιτήματα ιδι¬ 
ωτών μη συμβιβαζόμενα με τις υφιστάμενες διατάξεις 
και τους κανονισμούς, η απρεπής συμπεριφορά αυτών 
έναντι οιουδήποτε από το προσωπικό του Π.Σ.Η. πρέπει 
να αναφέρονται το ταχύτερο ιεραρχικά προς τον Κ.Λ.Η. 
μέσω του Πλοηγού φυλακής και σε απουσία αυτού μέσω 
του Πλοηγού υπηρεσίας για τη λήψη των αναγκαίων 
νομίμων μέτρων. 

7. Απαγορεύεται η προσέλευση για ανάληψη υπηρε¬ 
σίας σε κατάσταση μέθης, η χρήση οινοπνευματωδών 
ποτών κατά τη διάρκεια της φυλακής και η χαρτοπαιξία. 
Υπεύθυνος είναι ο Πλοηγός φυλακής που υποχρεώνε¬ 
ται να θέσει εκτός υπηρεσίας τον παραβάτη και να 
τον αναφέρει στον Υποδιοικητή και αντίστοιχα στον 
αρχαιότερο Πλοηγό 

8. Απαγορεύεται η λήψη ή η απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ.Η. κατά την εκτέλεση της 
υπηρεσίας πρέπει να είναι ντυμένο με ευπρέπεια ή να 
φέρει την κεκανονισμένη στολή εφόσον αυτό προβλέ- 
πεται από τις ισχύουσες διατάξεις. 

10. Το προσωπικό του Π.Σ.Η. για οποιοδήποτε παράπο¬ 
νο ή αίτημα απευθύνεται στον Πλοηγό φυλακής και εάν 
δεν ικανοποιηθεί αναφέρεται στον αρχαιότερο Πλοηγό. 
Η αναφορά ενδείκνυται να γίνεται κατ’ αρχή προφορι¬ 
κά και στη συνέχεια έγγραφα προς ΥΝΑ δια του ΚΛ Η 
σύμφωνα με τις ισχύουσες κάθε φορά διατάξεις. 

11. Εκτός από τις πιο πάνω απαγορεύσεις και υποχρε¬ 
ώσεις κάθε ένας από το προσωπικό του Π.Σ.Η. πρέπει να 
τηρεί με ακρίβεια τις διατάξεις περί Πλοηγικής Υπηρεσί¬ 
ας και τις σχετικές διατάξεις του Δημοσιοϋπαλληλικού 
Κώδικα. 

Αρθρο 11 

Καθήκοντα Διοικητή 

1. Ο Διοικητής προΐσταται του προσωπικού του Π.Σ. 
Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 
τη λειτουργία του Π.Σ, των διατάξεων του Κανονισμού 
λιμένα και των παραρτημάτων αυτού σε σχέση προς 
την διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ. υπηρεσιών. 

γ) Παρέχει τις δέουσες οδηγίες και κατευθύνσεις για 
την εύρυθμη διεξαγωγή της υπηρεσίας του Π.Σ., ενημε¬ 
ρώνεται δε για τα πάσης φύσεως θέματα ή συμβάντα 
σχετικά με τις πλοηγήσεις, τη διοίκηση και συμπεριφορά 
του προσωπικού και γενικά για τη λειτουργία του Π.Σ. 

δ) Ενημερώνεται για την εισερχόμενη στο Π.Σ. αλλη¬ 
λογραφία παρέχει οδηγίες για την εκτέλεση των από 
αυτή απορρέουσες ενέργειες και υπογράφει τα σχετικά 
με τον Π.Σ. εξερχόμενα έγγραφα. 

ε) Θεωρεί κατά διαστήματα, που έχουν ορισθεί απ'αυ- 
τόν, όλα τα βιβλία που αναφέρονται στο άρθρο 9 του 
Κανονισμού αυτού, ώστε να ενημερώνεται τακτικά για 
το περιεχόμενο τους. 

στ) Επιλαμβάνεται προσωπικά και για κάθε παράπονο 
στρεφόμενο κατά του Π.Σ. ή του προσωπικού αυτού 
καθώς και για κάθε παράβαση του προσωπικού. 

ζ) Παρακολουθεί την καλή εφαρμογή της διαδικασίας 
που καθορίζεται με το άρθρο 7 του παρόντα κανονισμού 
για τη διενέργεια προμηθειών ή ανάθεση εργασιών του Π.Σ. 

η) Εγκρίνει τις αιτήσεις του Π.Σ. για προμήθειες ή 
ανάθεση εκτέλεσης εργασίας. 

θ) Εγκρίνει άδειες του προσωπικού Π.Σ. (κανονικές - 
προφορικές) σύμφωνα με τις ανάγκες της Υπηρεσίας. 


2. Ο Λιμενάρχης μπορεί να ορίσει Αξιωματικό από τους 
υπηρετούντες υπό τις διαταγές του, ο οποίος υπαγόμε¬ 
νος απευθείας υπό τις διαταγές του Διοικητή θα βοηθά 
αυτόν στην εκτέλεση των καθηκόντων του Π.Σ. 

3. Σε περίπτωση απουσίας του αντικαθίσταται από 
τον επόμενο στην ιεραρχία Πλοηγό/Υποδιοικητή. 

Αρθρο 12 

Καθήκοντα Υποδιοικητή 

1. Ο Υποδιοικητής είναι Υπεύθυνος έναντι του Διοικητή 
για την εύρυθμη λειτουργία και καλή διεξαγωγή της 
Υπηρεσίας του Π.Σ. 

Ειδικότερα: 

α) Εκτελεί ταχέως και με επιμέλεια τις διαταγές του 
Λιμενάρχη ή του Διοικητή για κάθε θέμα που σχετίζε¬ 
ται με τα καθήκοντα που του έχουν ανατεθεί με τον 
παρόντα κανονισμό. 

β) Υποχρεούται στην ακριβή εφαρμογή των περί Πλοηγι¬ 
κής Υπηρεσίας διατάξεων, των διατάξεων του κανονισμού 
αυτού, των σχετικών με τις πλοηγήσεις διατάξεων του Κα¬ 
νονισμού Λιμένος και των παραρτημάτων αυτού καθώς και 
κάθε άλλης σχετικής διαταγής του Λιμενάρχη ή Διοικητή 
γ) Εποπτεύει την καλή εκτέλεση των καθηκόντων του 
προσωπικού του Π.Σ. που καθορίζονται με τον παρόντα 
Κανονισμό και ελέγχει αν αυτά εκτελούνται με ακρίβεια 
και ευπρέπεια. 

δ) Ορίζει τις φυλακές και τις ώρες εργασίες του προ¬ 
σωπικού του Π.Σ. και ρυθμίζει τον τρόπο διεξαγωγής 
της υπηρεσίας φυλακών και της ημερήσιας εργασίας. 

ε) Ελέγχει την κανονική προσέλευση και αναχώρηση 
του προσωπικού και είναι υπεύθυνος για την καλή τή¬ 
ρηση του βιβλίου παρουσίας. 

στ) Είναι υπεύθυνος για την τήρηση του βιβλίου απο- 
γραφής και την καταγραφή σε αυτό των επίπλων, σκευ¬ 
ών, μόνιμων και φορητών συσκευών επικοινωνίας (Ν/ΗΡ), 
λοιπών οργάνων και γενικά όλων των απογραφόμενων 
ειδών του Π.Σ. Επίσης μεριμνά για την διαφύλαξη σε 
καλή κατάσταση όλων των εν λόγω ειδών. 

ζ) Παρακολουθεί την καλή τήρηση του βιβλίου υλικών 
αποθήκης και την κατανάλωση των αναλώσιμων υλικών 
και παρέχει οδηγίες για την κατάλληλη και μετά φει- 
δούς χρησιμοποίηση αυτών. 

η) Μέριμνα για την έγκαιρη έγκρισης προμήθειας υλι¬ 
κών προς ανανέωση της αποθήκης του Π.Σ. ώστε ουδε- 
μία ανωμαλία να παρουσιάζεται στην καλή συντήρηση 
του Γ ραφείου Π.Σ. και των πλωτών μέσων αυτού. 

θ) Εποπτεύει για την καθαριότητα και συντήρηση τόσο 
του Γ ραφείου του Π.Σ. όσο και των πλωτών μέσων αυτού 
και λαμβάνει τα προς τούτο επιβαλλόμενα μέτρα. 

ι) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ., εργασίας προσωπικού 
καθώς και της συντήρησης φύλαξης των πλωτών μέ¬ 
σων και του λοιπού υλικού γενικά, εισηγούμενος αυτά 
αρμοδίως. 

2. Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού ανεξαρτήτως ειδικότητας στη διακυβέρνηση 
των πλωτών μέσων του Σταθμού, στον έλεγχο καλής 
λειτουργίας των μηχανών του και τη συνήθη συντήρηση 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Άρθρο 13 

Καθήκοντα Πλοηγού φυλακής 

1. Οι Πλοηγοί υποχρεούται να είναι σε κάθε στιγμή 
έτοιμοι να προσφέρουν τις υπηρεσίες τους στο προς 
πλοήγηση πλοίο κατά τη διάρκεια της φυλακής του. 

2. Ο Πλοηγός φυλακής είναι Προϊστάμενος φυλακής 
και ευθύνεται για την ομαλή διεξαγωγή αυτής και για 
τις εκτελούμενες πλοηγήσεις. 

Συμμορφώνεται με τις διατάξεις του παρόντος και 
τις εκδιδόμενες διαταγές και οδηγίες του Διοικητή και 
Υποδιοικητή. 

3. Ελέγχει την κανονική προσέλευση, παραμονή και 
αποχώρηση του προσωπικού της φυλακής και αναγρά¬ 
φει τυχόν παρατηρήσεις στο ημερολόγιο του Π.Σ.Η. 

4. Σε περίπτωση φόρτου εργασίας και όταν χρειαστεί 
μπορεί να καλεί τον εφεδρικό Πλοηγό για βοήθεια σε 
πλοηγήσεις δίνοντας προτεραιότητα σε κρουαζερό- 
πλοια επιβατηγό, τουριστικά, πολεμικά, ιδιάζουσας ση¬ 
μασίας πλοία κ.λπ. 

Επιβλέπει κατά τη διάρκεια της φυλακής του, την καλή 
λειτουργία των πλωτών μέσων και ραδιοτηλεφωνικών 
συσκευών επικοινωνίας νΗΡ του Π.Σ.Η. 

Είναι υπεύθυνος για την κανονική τήρηση, του ημερο¬ 
λογίου Π.Σ.Η. το οποίο συμπληρώνει και υπογράφει με 
το τέλος της φυλακής του. 

5. Σε περίπτωση κατά την οποία οι Πλοηγοί διαπιστώ¬ 
σουν ότι οποιοδήποτε πλοίο που φαίνεται ακολουθεί 
επικίνδυνη πλεύση ή βρίσκεται σε προφανή κίνδυνο ή 
ζητά βοήθεια πρέπει να πλησιάζουν σ’ αυτό προσφέρο- 
ντες τις υπηρεσίες τους. 

6. Σε οποιαδήποτε ώρα της ημέρας ή της νύκτας 
κατά την άφιξη των προς πλοήγηση πλοίων οι Πλοηγοί 
πρέπει να εξέρχονται του λιμένα Ηρακλείου και μέχρι 
απόστασης ενός (1) ν.μ. από τον πράσινο φανό του κυ¬ 
ματοθραύστη για παραλαβή αυτών. 

Επίσης κατά την αναχώρηση υποχρεούνται να εγκα¬ 
ταλείπουν αυτά σε θέση ευρισκόμενη πέρα από κάθε 
κίνδυνο. 

7. Οι Πλοηγοί με την επιβίβασή τους επί των πλοίων 
πρέπει να πληροφορούνται από το Πλοίαρχο το βύθι¬ 
σμα, τις ελλικτικές ικανότητες και τα ελαττώματα του 
πλοίου ως και το λιμάνι προέλευσης. 

8. Οι Πλοηγοί πρέπει να υποδεικνύουν στον Πλοίαρχο 
κάθε πλοηγούμενου πλοίου καταπλέοντος ή αποπλέο- 
ντος ότι δεν πρέπει να απορρίπτουν το έρμα εντός της 
απαγορευμένης από την Ελληνική νομοθεσία ή διεθνείς 
συμβάσεις θαλάσσιας περιοχής, ούτε άλλα αντικείμενα, 
τέφρα, υπολείμματα πετρελαίου κ.λπ. υγρών καυσίμων, 
γνωρίζοντας στον Πλοίαρχο ότι η απόρριψη επιτρέπεται 
μόνο σε περιοχές που ορίζονται από την οικεία διεθνή 
σύμβαση περί αποφυγής ρύπανσης των θαλασσών και 
ότι οπωσδήποτε απαγορεύεται κοντά σε ακτές και κλει¬ 
στές θάλασσες. 

9. Να υποδεικνύουν στους Πλοιάρχους το σβήσιμο 
των περιττών φώτων κατά τον είσπλου και έκπλου των 
πλοίων τους. 

10. Να συμπεριφέρονται με-ευπρέπεια προς τους Πλοι¬ 
άρχους των πλοηγούμενων πλοίων, να είναι καθαροί, 
ευπαρουσίαστοι και αξιοπρεπείς, να φέρουν την κεκα- 
νονισμένη στολή και να εκτελούν την υπηρεσία τους με 
ψυχραιμία χωρίς νευρικότητα και φωνές αξιώνοντας την 
ανάλογη συμπεριφορά και από το κατώτερο προσωπικό 
της Πλοηγικής Υπηρεσίας. 


11. Σε περίπτωση άρνησης των Πλοιάρχων, να αγκυ¬ 
ροβολήσουν στην υποδεικνυόμενη απ’ αυτούς θέση η 
οποία καθορίζεται από τη Λιμενική Αρχή, ως επίσης και 
να συμμορφωθούν προς τις διατάξεις του Κανονισμού 
λιμένα και του Υγειονομείου και τις ειδικές διαταγές της 
Λιμενικής Αρχής, να αναφέρουν περί τούτου αμέσως, 
μετά την αποβίβασή τους, στην Λιμενική Αρχή. 

12. Να παρέχουν στον Πλοίαρχο τις αναγκαίες ή αι- 
τούμενες απ’ αυτόν πληροφορίες ή οδηγίες σχετικά με 
τις διατάξεις του Κανονισμού λιμένα, του Υγειονομείου 
και τους παρόντος Κανονισμού. 

13. Απαγορεύεται στους Πλοηγούς να εγκαταλείπουν 
τα πλοηγούμενα απ’ αυτούς πλοία κατά τον κατάπλου 
μεν αυτών προ της αγκυροβολιάς, πρόσδεσης - πρυ¬ 
μνήσιων ή παραβολής ανάλογα με τη περίπτωση, κατά 
τον απόπλου δε πριν ή όταν βρεθούν αυτά σε ανοικτή 
θάλασσα και εκτός κάθε κίνδυνου. 

14. Για την χρησιμοποίηση περισσοτέρων του ενός (1) 
ρυμουλκών να τηρούνται με ακρίβεια οι προϋποθέσεις 
του άρθρου 6 του παρόντος Κανονισμού. 

15. Να παραμένουν στο πλοίο τον απαραίτητο χρόνο 
για την εκτέλεση της πλοήγησης και να επιστρέφουν 
μετά το τέλος αυτής στο Πλοηγικό Σταθμό. Εάν λόγω 
αναβολής απόπλου ή άλλης αιτίας ο Πλοηγός αναγκα¬ 
στεί να παραμένει επί του πλοίου χωρίς απασχόλη¬ 
ση τότε εφαρμόζονται τα περί υπερωρίας οριζόμενα, 
σύμφωνα με τις ισχύουσες διατάξεις. Η αδικαιολόγητη 
πρόσκληση Πλοηγού για πλοήγηση πλοίου σε χρόνο 
πολύ νωρίτερα από τον ορισθέντα, απαγορεύεται. 

16. Στην περίπτωση κατά την οποία το υπό πλοήγηση 
πλοίο δεν είναι υγειονομικά ελεύθερο και μετά από 
προηγούμενη συνεννόηση με την υγειονομική Αρχή, 
οδηγείται από τον Πλοηγό, ή σε ειδική περίπτωση μη 
επιβίβασης του Πλοηγού από την πλοηγίδα, στον τόπο 
της κάθαρσης ή στο καθοριζόμενο από τη Λιμενική Αρχή 
σημείο, τηρούμενων σε κάθε περίπτωση των υγειονο¬ 
μικών και Λιμενικών Κανονισμών. 

17. Να αναφέρουν στη Λιμενική Αρχή για τυχόν εγκατα- 
λειφθείσες άγκυρες στα πλοία, για κάθε εμπόδιο που πα- 
ρατηρείται και αφορά, τη ναυσιπλοΐα, περί μεταβολής του 
βυθού, μετατόπισης σημαντήρων και κάθε παρατηρούμενη 
ανωμαλία ναυτικής φύσης. Γ ια τα παραπάνω είναι υπο¬ 
χρεωμένοι να ενημερώνουν και τον αρχαιότερο Πλοηγό. 

18. Εάν οι Πλοηγοί κατά την άνοδό τους επί των πλοί¬ 
ων για πλοήγησή τους αντιλαμβάνονται ελλείψεις ή 
ανωμαλίες επηρεάζουσες την ασφάλεια του πλοίου 
και των επιβαινόντων (π.χ. υπερφόρτωση, καταφανείς 
παραβάσεις της δΟΙΑδ κ.λπ.) ή διαπιστώνουν ρύπανση 
προκαλούμενη από το πλοηγούμενο πλοίο, οφείλουν 
να το, αναφέρουν αμέσως στο Κ.Λ.Η. για τη λήψη των 
απαραίτητων μέτρων. 

19. Οι Πλοηγοί κατά την άνοδό τους επί των πλοίων, 
εφόσον διαπιστώσουν παραβάσεις της Διεθνούς Σύμ¬ 
βασης «περί ασφάλειας ανθρώπινης ζωής εν θαλάσση» 
«περί κλιμάκων Πλοηγών» (κακή κατάσταση κλίμακος, 
αντικανονικές διαστάσεις κ.λπ.) θα αναφέρουν τούτο 
στον Κ.Λ.Η. για επιβολή κυρώσεων κατά των υπευθύνων 
Πλοιάρχων. 

20. Μεριμνούν για την μετά προσοχής, συμπλήρω¬ 
ση των δηλώσεων Πλοιάρχου είσπλου ή έκπλου, προς 
αποφυγή απώλειας εισπράξεως πλοηγικών δικαιωμάτων 
τις οποίες και παραδίδουν στον αρμόδιο Υπόλογο του 
Κ.Λ.Η. 

21. Η μέθη οποιονδήποτε από το προσωπικό κατά 
τη διάρκεια της φυλακής του ή η ανάληψη υπηρεσίας 
σε κατάσταση μέθης αποτελεί πειθαρχικό παράπτωμα 
του Πειθαρχικού Δικαίου των μονίμων υπαλλήλων της 
Π.Υ. Εφαρμογή έχουν και οι διατάξεις του Πειθαρχικού 
Δικαίου των υπαλλήλων του Δημοσίου και των Ν.Π.Δ.Δ. 

22.0 Πλοηγός φυλακής είναι, υπεύθυνος για την τυχόν 
απώλεια πλοηγικών δικαιωμάτων, εάν με την εμφάνιση 
του πλοίου ή την ειδοποίηση εκ μέρους των ενδιαφε¬ 
ρομένων, δεν προσέλθει έγκαιρα για πλοήγηση. 

Με απόφαση του Σ.Π.Υ, εγκρινόμενη από το ΥΝΑ 
μπορεί να καταλογιστούν σε βάρος των υπευθύνων τα 
από αμέλεια διαφυγόντα του Ταμείου της Π.Υ. Πλοηγικά 
δικαιώματα. 

Άρθρο 14 

Κυβερνήτες Πλοηγίδων 

1. Οι Κυβερνήτες Πλοηγίδων είναι υπεύθυνοι για την 
καλή και ασφαλή διακυβέρνηση των πλοηγίδων επί των 
οποίων επιβαίνουν και επιμελούνται της καλής συντή¬ 
ρησης και εμφάνισης γενικά αυτών. 

Επίσης μεριμνούν όπως οι Πλοηγίδες έχουν πλήρη και 
σε καλή κατάσταση τα εξαρτήματα και εφόδιά τους 
για άμεση και ασφαλή χρήση και εκτελούν εργασίες 
πρόσδεσης και απόδεσης των πλοίων μετά από σχετική 
εντολή του Λιμενάρχη ή του Διοικητή. 

2. Εφόσον της πλοηγίδας επιβαίνει Πλοηγός οι Κυ¬ 
βερνήτες υπακούουν στις διαταγές που έχουν σχέση 
με τον προορισμό της πλοηγίδας. 

3. Οι Κυβερνήτες υποχρεούνται σε κανονική τήρηση 
του ημερολογίου κίνησης πλοηγίδων συμπληρώνουν δε 
τούτο σύμφωνα προς τα οριζόμενα στο άρθρο 9 του 
παρόντα Κανονισμού. 

4. Οι Κυβερνήτες μετέχουν των φυλακών σύμφωνα με 
τον καταρτιζόμενο πίνακα ή εκτελούν ημερήσια εργασία 
συντήρησης πλωτών μέσων όποτε ορισθούν προς τούτο 
από τον αρχαιότερο Πλοηγό. 

Άρθρο 15 
Μηχανοδηγοί 

1. Οι Μηχανοδηγοί είναι υπεύθυνοι για την καλή λει¬ 
τουργία, συντήρηση και καθαριότητα των μηχανών των 
πλωτών μέσων του Π.Σ.Η., υποχρεούνται δε να εκτελούν 
κάθε εργασία που θα ανατίθεται σ’ αυτούς, συντήρη¬ 
σης ή/επισκευής μηχανών, η εκτέλεση της οποίας είναι 
κατά την κρίση του αρχαιότερου Πλοηγού δυνατή με 
τα διατιθέμενα στον Π.Σ.Η. μέσα, καθώς και εργασίες 
πρόσδεσης και απόδεσης των πλοίων μετά από σχετι¬ 
κή εντολή του Λιμενάρχη ή του αρχαιότερου Πλοηγού. 

2. Κατά την εκτέλεση των προαναφερθέντων εργασι¬ 
ών συντήρησης ή επισκευής οι Μηχανοδηγοί συμμορ¬ 
φώνονται με τις οδηγίες και διαταγές της αρμόδιας 
Υπηρεσίας της Πλοηγικής Υπηρεσίας του Υ.Ν.Α. 

3. Οι Μηχανοδηγοί υποχρεούνται όπως μεριμνούν 
για τον εφοδιασμό των πλωτών μέσων επί των οποίων 
εργάζονται με τα απαραίτητα καύσιμα, λιπαντικά και 
λοιπά αναλώσιμα υλικά, γενικά δε για τη διατήρηση 
των μηχανών αυτών σε κατάσταση άριστης λειτουργίας 
επιτρέπουσα την άμεση χρησιμοποίησή τους κατά τις 
ώρες της υπηρεσίας. 

4. Οι Μηχανοδηγοί υποχρεούνται να αναφέρουν με 
εγγραφή στο βιβλίο κίνησης των πλοηγίδων, κάθε δια- 
πιστούμενη απ’ αυτούς ανάγκη επισκευής της μηχανής 


τους, συνυπογράφουν δε το βιβλίο τούτο με τον Κυ¬ 
βερνήτη και βεβαιώνουν συγχρόνως και τις ποσότητες 
των αναλωθέντων, κατά τη διάρκεια της φυλακής τους, 
καυσίμων, λιπαντικών και λοιπών αναλώσιμων υλικών. 

5. Οι Μηχανοδηγοί μετέχουν των φυλακών σύμφω¬ 
να με τον καταρτιζόμενο πίνακα ή εκτελούν ημερήσια 
εργασία συντήρησης ή επισκευής των μηχανών των 
πλωτών μέσων του Π.Σ.Η. όποτε ορισθούν γί αυτό από 
τον Διοικητή/Αρχαιότερο Πλοηγό. 

6. Στον Π.Σ.Η. ορίζεται από τον αρχαιότερο Πλοηγό, 
Μηχανοδηγός υπεύθυνος για τον προγραμματισμό των 
εργασιών συντήρησης και επισκευής, για την τήρηση 
του βιβλίου αναλωσίμων υλικών μηχανής και την τήρηση 
του βιβλίου αποθήκης υλικών και ανταλλακτικών των 
μηχανών. 

ΤΕΛΙΚΕΣ ΔΙΑΤΑΞΕΙΣ 
Αρθρο 16 

Ποινικό και Πειθαρχικό Δίκαιο 

1. Η εκ μέρους οποιουδήποτε από το προσωπικό του 
Π.Σ.Η. παράλειψη τήρησης των προβλεπόμενων στον 
παρόντα Κανονισμό υποχρεώσεων, η μη τήρηση γενικά 
απ’ αυτό των νομοθετικών ή διοικητικών διατάξεων που 
καθορίζουν ειδικές για το προσωπικό του Π.Σ.Η. υπο¬ 
χρεώσεις, όπως και κάθε πράξη αυτού αντιβαίνουσα 
προς την επαγγελματική τιμή, αξιοπρέπεια και τις ηθικές 
και επαγγελματικές υποχρεώσεις και κυρίως η λήψη 
δώρου με οποιαδήποτε μορφή και για οποιονδήποτε 
λόγο τιμωρείται πειθαρχικά σύμφωνα με τις εκάστοτε 
ισχύουσες διατάξεις του Πειθαρχικού Δικαίου των μο¬ 
νίμων υπαλλήλων της Π.Υ. ως και με τις διατάξεις του 
Πειθαρχικού Δικαίου των υπαλλήλων του Δημοσίου και 
των Ν.Π.Δ.Δ., επιφυλασσόμενης βέβαια και της εφαρμο¬ 
γής των διατάξεων του Π.Κ. σε συντρέχουσα περίπτωση. 

2. Η μέθη οιουδήποτε από το προσωπικό, κατά το 
διάστημα της φυλακής του, ή η ανάληψη υπηρεσίας 
σε κατάσταση μέθης, όπως και η από τον αρχαιότε¬ 
ρο Πλοηγό ή Πλοηγό παράλειψη παροχής βοήθειας σε 
κινδυνεύον πλοίο συνιστά βαρύ πειθαρχικό παράπτωμα, 
συνεπαγόμενο την υποχρεωτική παραπομπή του υπαι¬ 
τίου στο αρμόδιο Πειθαρχικό Συμβούλιο με το ερώτημα 
της οριστικής απόλυσής του από την Υπηρεσία. 

3. Τις ανωτέρω κυρώσεις επισύρει ομοίως και η πα¬ 
ράλειψη παροχής βοήθειας από τον Πλοηγό σε πλοίο 
που κινδυνεύει. 

4. Με απόφαση του Συμβουλίου Πλοηγικής Υπηρεσίας 
εγκρινόμενη από τον ΥΝΑ καταλογίζονται υποχρεωτικά 
σε βάρος των υπευθύνων Πλοηγών φυλακής τα διαφυ¬ 
γόντα από αμέλειά τους του Ταμείου της Πλοηγικής 
υπηρεσίας πλοηγικά δικαιώματα. 

5. Κάθε Πλοίαρχος υπόκειται σε κυρώσεις σύμφωνα 
με τα προβλεπόμενα στο άρθρο 32 του Ν. 3142/55 «περί 
πλοηγικής Υπηρεσίας», όπως ισχύει: 

α) Όταν φέρεται με απρέπεια στον Πλοηγό κατά την 
πλοήγηση. 

β) Όταν δεν συμμορφώνεται όσον αφορά τον τρόπο 
απόρριψης έρματος και τέφρας από το πλοίο. 

γ) Όταν κατακρατεί με υπαιτιότητα του τον Πλοηγό ή 
την Πλοηγίδα πέραν του απαραίτητου για την πλοήγηση 
χρόνου ή πέραν του σημείου όπου ο Πλοηγός κρίνει 
νόμιμα περατωθείσα την πλοήγηση. 

δ) Όταν παρέχει με σήματα ή προφορικά στον Πλοηγό 
ανακριβείς πληροφορίες περί του λιμανιού προέλευσής 
του και της υγειονομικής κατάστασης του πλοίου. 

ε) Όταν παρεμβάλει δυσχέρειες ή δεν λαμβάνει τα 
απαραίτητα μέτρα για τη διευκόλυνση της ανόδου και 
της καθόδου του Πλοηγού από το πλοίο. 

στ) Όταν απατηλά υψώνει ή επιτρέπει την απατηλή 
ύψωση από άλλο μέλος του πληρώματος του πλοίου του 
σήματος αίτησης Πλοηγού ή απαγορεύει την έπαρση 
του ειδικού σήματος πλοηγούμενου πλοίου κατά τη 
διάρκεια της πλοήγησης. 

ζ) Όταν χρησιμοποιεί ή επιτρέπει να χρησιμοποιούνται 
τα καθορισμένα σήματα για τις πλοηγίδες ή παραπλή¬ 
σια τοιαύτα από τα οποία είναι δυνατό να δημιουργηθεί 
σύγχυση. 

η) Όταν αρνείται να παράσχει κατάλληλη ενδιαίτηση 
και τροφοδοσία σε Πλοηγό αναγκασθέντα να παραμεί- 
νει επί του πλοίου για λόγους ανωτέρας βίας ή αίτησης 
του Πλοιάρχου. 

θ) Όταν αμελεί να ποντίσει σημαντήρα με την υπόδει¬ 
ξη του Πλοηγού σε σημείο της περιοχής του Π.Σ.Η. όπου 
θα αφηνόταν από το πλοίο στο βυθό άγκυρα, αλυσίδα 
ή άλλο ογκώδες αντικείμενο. 

ι) Όταν αμελεί να αναφέρει στον Πλοηγό κάθε ναυά¬ 
γιο ή αντικείμενο το οποίο συνάντησε κατά του πλου 
του πλοίου κοντά στη περιοχή του Π.Σ.Η. από τα οποία 
είναι ενδεχόμενο να δημιουργηθεί κίνδυνος για την 
ναυσιπλοΐα. 

κ) Όταν καταβάλλει στον Πλοηγό για την προσφερό- 
μενη ή παρεχόμενη υπηρεσία πλοήγησης οποιοδήποτε 
αντάλλαγμα με οποιαδήποτε αιτιολογία τιμωρείται με 
τις εκάστοτε ισχύουσες διατάξεις επιφυλασσομένων 
και των διατάξεων του Π.Κ. 


6. Τις ίδιες κυρώσεις, όπως αναφέρονται ανωτέρω έχει 
και ο ναυτικός πράκτορας του πλοίου ή οποιοσδήποτε 
τρίτος υποπέσει στο ίδιο παράπτωμα. 

Άρθρο 17 

Συμπληρωματικές ρυθμίσεις 

1. Με διαταγές του Λιμενάρχη μπορούν να ρυθμί¬ 
ζονται συμπληρωματικά και μέσα στα γενικά πλαίσια 
αυτού του Κανονισμού ειδικότερα καθήκοντα και άλλες 
λεπτομέρειες σχετικές με τη διεξαγωγή της υπηρεσίας 
του Π.Σ. για τις οποίες δεν προβλέπονται ρητά ο Κα¬ 
νονισμός αυτός. 

2. Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. Ορίζουμε ημερομηνία έναρξης ισχύος αυτού από 
την ημέρα δημοσίευσης του στην Εφημερίδα της Κυ- 
βερνήσεως. 

Ηράκλειο, 27 Οκτωβρίου 2014 

Ο Κεντρικός Λιμενάρχης κ.α.α. 

Ο Αντιπλοίαρχος Λ.Σ. 

ΒΑΣΙΛΕΙΟΣ ΒΕΡΥΚΟΚΙΔΗΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΓΤΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαϊΙ: ννβόπΐ35ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 18627 1 1 140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































